**Viljami Nieminen** (s. 28. joulukuuta 2001 Denver, Colorado, Yhdysvallat) on suomalais-yhdysvaltalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä, mutta Nieminen on kuitenkin taustaltaan keskushyökkääjä.

Ura
---

Nieminen syntyi Yhdysvalloissa Coloradon Denverissä, kun hänen isänsä Ville pelasi tuolloin NHL-seura Colorado Avalanchessa. Hän kuitenkin vietti lapsuutensa pääasiassa Tampereella ja on Tapparan kasvatti. Kaudella 2016–2017 Nieminen oli C-nuorten SM-sarjassa joukkueensa paras pistemies ja maalintekijä tehoilla 12+15=27. Kauden 2017–2018 päätteeksi hän voitti B-nuorten SM-hopeaa.

Sioux City Musketeers varasi Niemisen 200. pelaajana USHL:n varaustilaisuudessa 2018. Hän aloitti kauden 2018–2019 Tapparan B-nuorissa, joiden kapteenina Nieminen toimi, kunnes lokakuussa 2018 hän siirtyi hänet varanneen Musketeersin USHL-joukkueeseen. Kaudeksi 2020–2021 Nieminen palasi Tapparan organisaatioon.

Kaudella 2021–2022 Nieminen debytoi miesten peleissä. Tammikuussa 2022 Tapparan U20-joukkue lainasi hänet Mestis-joukkue KeuPa HT:hen, jossa Nieminen pelasi kolme ottelua ilman tehopisteitä. Hän debytoi Tapparan SM-liigajoukkueessa, jossa Nieminen pelasi kaksi runkosarjaottelua ilman tehopisteitä. Hän teki liigadebyyttinsä 16. maaliskuuta 2022 vieraissa Oulun Kärppiä vastaan. Nieminen merkittiin joukkueen nelosketjun vasempaan laitaan Topi Rönnin ja niin ikään vasta toista otteluaan pelanneen Oskari Luodon viereen. Hän sai ottelussa jääaikaa 11 minuuttia. Niemisestä tuli kaikkien aikojen ensimmäinen Tapparaa pääsarjatasolla edustanut kolmannen sukupolven pelaaja, sillä myös hänen isänsä Ville ja isoisänsä Esa edustivat joukkuetta omilla pelaajaurillaan. Niemisestä tuli myös vasta Suomen pääsarjahistorian toinen samaa seuraa edustanut kolmannen sukupolven pelaaja aiemmin samalla kaudella Ässissä saavutukseen yltäneen Jami Virtasen jälkeen.

Nieminen teki kaudeksi 2022–2023 vuoden mittaisen SM-liigasopimuksen Tapparan kanssa. Hän pelasi alkukauden suurimmaksi osaksi kuitenkin yli-ikäisenä seuran U20-joukkueessa. Nieminen teki SM-liigauransa avausmaalin 9. joulukuuta 2022 paikallisvastustaja Tampereen Ilvestä vastaan. Ville Hirvonen valitsi hänet ottelun Alumnien tähtien kolmostähdeksi. Nieminen pelasi Tapparan SM-liigajoukkueessa 15 runkosarjaottelua tehopistein 1+1=2 ja seitsemän Mestarien liigan ottelua tehden yhden syöttöpisteen, kunnes helmikuussa 2023 Tappara tiedotti purkaneensa hänen sopimuksensa yhteisymmärryksessä. Samana päivänä Niemisen vahvistettiin siirtyvän kevääseen 2024 asti ulottuvalla ja yhden optiovuoden sisältävällä sopimuksella Vaasan Sportiin. Vastaavasti maalivahti Niko Hovinen siirtyi Tapparaan loppukauden sopimuksella. Nieminen pelasi Sportissa loppukaudella 12 runkosarjaottelua tehden yhden maalin.

Maaliskuussa 2024 Sport käytti Niemisen sopimuksessa olleen option ja teki vuoden mittaisen jatkosopimuksen hänen kanssaan.

Muuta
-----

Niemisen hyökkääjänä pelannut isä Ville on Stanley Cup-voittaja (Colorado Avalanche 2001) ja olympiahopeamitalisti (Torino 2006), joka toimii nykyään Tapparan U20-joukkueen päävalmentajana. Hän on tehnyt valmennusuraa myös SM-liigassa ja Ruotsissa. Viljamilla on myös pikkusisko Ulla ja pikkuveli Veikko. Sisarusten jo edesmennyt isoisä Esa Nieminen pelasi 1960- ja 1970-luvuilla puolustajana SM-sarjaa Tapparassa ja Hilparassa. Viljamin äidinäiti on entinen Suomen naisten maajoukkuehyökkääjä Anne Nurmi. Hänen serkkunsa Linnea Melotindos pelaa hyökkääjänä Naisten Liigaa Tampereen Ilveksessä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Sioux City Musketeers | USHL | 40 | 5 | 2 | 7 | 2 | – | – | – | – | – |
| 2019–2020 | Tappara | A-SM | 31 | 3 | 9 | 12 | 16 | 1 | 0 | 0 | 0 | 0 |
| 2020–2021 | Tappara | U20-SM | 30 | 3 | 7 | 10 | 12 | 2 | 0 | 1 | 1 | 0 |
| 2021–2022 | Tappara | U20-SM | 32 | 10 | 12 | 22 | 10 | 2 | 0 | 1 | 1 | 0 |
|  | Tappara | SM-liiga | 2 | 0 | 0 | 0 | 0 | – | – | – | – | – |
|  | KeuPa HT | Mestis | 3 | 0 | 0 | 0 | 2 | – | – | – | – | – |
| 2022–2023 | Tappara | U20-SM | 24 | 12 | 22 | 34 | 14 | – | – | – | – | – |
|  | Tappara | SM-liiga | 15 | 1 | 1 | 2 | 0 | – | – | – | – | – |
|  | Sport | SM-liiga | 12 | 1 | 0 | 1 | 4 | – | – | – | – | – |
| 2 kautta | yhteensä | SM-liiga | 29 | 2 | 1 | 3 | 4 | – | – | – | – | – |
| 1 kausi | yhteensä | Mestis | 3 | 0 | 0 | 0 | 2 | – | – | – | – | – |

Lähteet
-------

* Viljami Nieminen The Internet Hockey Databasessa (englanniksi)
* Viljami Nieminen Eurohockey-sivustolla (englanniksi)
* Viljami Nieminen *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot - Viljami Nieminen *liiga.fi*. Jääkiekon SM-liiga Oy. Viitattu 17.3.2022.
2. 1 2 3 4 5  Viljami Nieminen *Elite Prospects*. Everysport Media Group AB.  (englanniksi)
3. ↑  Aalto, Pekka: Ville Nieminen sai yhden ohjeen Esa-isältään lähtiessään sanakirjan kanssa USA:han – nyt Stanley Cupin voittaja antaa saman neuvon jääkiekon takia kotoa muuttaneelle Viljami-pojalleen (Pelaan nyt laiturina, mutta ehkä palaan sentteriksi joku päivä.) *aamulehti.fi*.  11.11.2018. Alma Media Suomi Oy. Viitattu 17.3.2022.
4. ↑  Elite Prospects - Tappara U16 *eliteprospects.com*. Everysport Media Group AB. Viitattu 17.3.2022. (englanniksi)
5. ↑  Hyytiä, Mikko: Ville Niemisen Viljami-poika, 16, lähtee Pohjois-Amerikkaan – isältä tunteikas viesti: "Ylpeä ja haikea" *iltalehti.fi*.  30.10.2018. Alma Media Suomi Oy. Viitattu 17.3.2022.
6. ↑  Soturit tänään! *facebook.com*.  24.1.2022. KeuPa Hockey Oy. Viitattu 10.3.2024.
7. ↑  Kärpät - Tappara, 16.3.2022 *liiga.fi*.  16.3.2022. Jääkiekon SM-liiga Oy. Viitattu 17.3.2022.
8. ↑  Kärpät - Tappara, 16.3.2022 *liiga.fi*.  16.3.2022. Jääkiekon SM-liiga Oy. Viitattu 17.3.2022.
9. ↑  Isokoski, Riku: Ville Niemisen poika Viljami tekee liigadebyyttinsä Tapparassa – pelaa samalla numerolla kuin isänsä *Jatkoaika.com*.  16.3.2022. Jääkiekon SM-liiga Oy. Viitattu 17.3.2022.
10. ↑  Hurmerinta, Eero: Kolmannen polven pääsarjakiekkoilija Jami Virtanen debytoi Liigassa ja tekee historiaa *Jatkoaika.com*.  15.9.2021. Jääkiekon SM-liiga Oy. Viitattu 17.3.2022.
11. ↑  Ilves - Tappara, 9.12.2022 *liiga.fi*.  9.12.2022. Jääkiekon SM-liiga Oy. Viitattu 9.12.2022.
12. ↑  Niko Hovinen loppukaudeksi Tapparaan *tappara.fi*.  12.2.2023. Tamhockey Oy. Viitattu 12.2.2023.
13. ↑  Tapparan kanssa pelaajavaihto *vaasansport.fi*.  12.2.2023. Hockey-Team Vaasan Sport Oy. Viitattu 12.2.2023.
14. ↑  Nieminen jatkaa Sportissa *vaasansport.fi*.  9.3.2024. Hockey-Team Vaasan Sport Oy. Viitattu 10.3.2024.
15. ↑  Ville Nieminen *Elite Prospects*. Everysport Media Group AB.  (englanniksi)
16. ↑  Tanhuanpää, Asko: Ville Nieminen on tyytyväinen valintaansa - "Vieroitusoireita ei ole kumpaankaan suuntaan" *iltalehti.fi*.  5.8.2016. Alma Media Suomi Oy. Viitattu 17.3.2022.
17. ↑  Esa Nieminen *Elite Prospects*. Everysport Media Group AB.  (englanniksi)
18. ↑  Viljami Nieminen *Elite Prospects*. Everysport Media Group AB.  (englanniksi)
19. ↑  Linnea Melotindos *Elite Prospects*. Everysport Media Group AB.  (englanniksi)

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
79 Hanzl |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson